আবকাৰী বিভাগক অত্যন্ত অস্বস্তিত পেলাই এটা লুটপাতৰ ঘটনা সংঘটিত হ'ল খোদ আবকাৰী বিভাগৰ গুদামত। জানিব পৰা মতে বোকাজান আৰক্ষী থানাৰ অন্তৰ্গত হানজাংলাংছোত থকা আবকাৰী বিভাগে ব্যৱহাৰ কৰা এটা গুদামত জব্দ কৰা ভাৰতত প্ৰস্তুত বিদেশী সুৰা (IMFL) জমা কৰি ৰাখিছিল বিভাগটোৱে।
তাৎপৰ্যপূৰ্ণভাৱে গুদামটোত নাছিল কোনো চকীদাৰ। সূত্ৰৰ পৰা জানিব পৰা মতে এই চুৰি কাৰ্যত স্থানীয় লোক জড়িত থকাৰ সন্দেহ কৰিছে বিভাগটোৱে।
আবকাৰী বিভাগৰ সূত্ৰটোৱে জনোৱা মতে প্ৰায় ১৫০০ কাৰ্টন ভাৰতত প্ৰস্তুত বিদেশী সুৰা চুৰি কৰি লৈ যোৱা হৈছে। এই বেআইনীভাৱে সৰবৰাহ কৰা সুৰাখিনি বিভাগটোৱে বোকাজানৰ আশে পাশে জব্দ কৰিছিল।
উল্লেখ্য যে বোকাজানত অৰুণাচল আৰু খটখটীলৈকে দেশীয়ভাৱে প্ৰস্তুত বিদেশী সুৰা সৰবৰাহৰ এখন ৰমৰমীয়া বজাৰ আছে। অৰুণাচল আৰু খটখটীয়ে মদ নিষিদ্ধ নাগালেণ্ডৰ অভ্যস্ত মদ্যপায়ীসকললৈ মদৰ যোগান ধৰি আহিছে।
এই চুৰিৰ ঘটনা সন্দৰ্ভত ৬গৰাকী যুৱকক ধৰি অনা হৈছে আৰু তেওঁলোকক জেৰা কৰি থকা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
